recursal/SuperWikiNEXT-32B huggingface dataset:
**Тивкиот чекач** - роман на Драган Стојановски од 2012 година, како издание на „Слово Љубве". Романот е психолошки трилер сместен во времето на македонската транзиција од социјализам во пазарно општество. Комплексна приказна со многу социјални мотиви. Жанровски трилер, со политика во заднина, почнува со пронаоѓање на загинат работник на пропадната фирма. Набргу започнува вртоглава акција во која се вмешуваат разни фактори. 

Приказната тече околу битката да се оправи сопствениот живот и да се достигне „постигната цел" ниво, местото за кое се верува дека е седиште на внатрешниот мир, а која ја водат еден припадник на старо владеачко семејство, еден доживотен комунист и главниот лик, Леонид Костурски. Тројца кандидати за една шанса, во услови кога нерешен резултат не возможен. 

Леонид е измислен син на Македон Димитровски, кој е вистински, жив човек. Македон како дете морал да биде изнесен од Грција затоа што татко му не сакал да му даде друго име. Неслушнатата историја на ова семејство е еден од мотивите кои го создаваат заплетот во книгата која ќе сведочи за состојбата во Македонија во периодот во кој е напишана.

Надворешни врски
----------------

* Утрински весник[*мртва врска*]
* www.bukvibooks.com Архивирано на 31 август 2014 г.
Координати: 58°17′ на север и 11°56′ на исток.

Капицитет: 8.000 гледачи.

Други имиња на стадионот: 

-        Скархјовален ( 1984 – 2005 и 2013 до 2015)

-        Ха Биг Арена ( 2006 – 2007 и во 2011)

-        Старк (2008 – 2011)

-        Маркбиг Арена (2011 – 2013)

Свечено отворање во 1984 година.

Корисник: Фудбалски клуб Љунгскил.

Стадионот се вика Скархјовален, поради спонзорски причини, порано познат како Маркбиг Арена, ХА Биг Арена, Старке Арвид, а целосното име е Удевала Арена. Фудбалскиот стадион се наоѓа во Љунгскиле, Шведска. Стадионот собира 6.000 луѓе, но капацитетот може брзо да се зголеми на 8.000, доколку е потребно.

Тоа е домашна арена на Љунгскиле СК.
**Тиса** (унгарски: *Tisza-tó*) — најголемото вештачко езеро во Унгарија. Езерото се наоѓа на југоисточниот крај на округот Хевеш, во близина на окрузите Боршод-Абауј-Земплен, Хајду-Бихар и Јас-Наѓкун-Солнок.

Како дел од тековниот проект за контрола на поплави на реката Тиса, браната Тиса е изградена во 1973 година. Полнењето било завршено во 1990-тите, по што е добиено езеро со површина од 127 км2. Езерото е долго 27 км, со просечна длабочина од 1,3 метри и најголема длабочина од 17 m; има мали острови кои зафаќаат површина од 43 км2.

По завршувањето на резерватот, жителите на Унгарија го користат како место за одмор и рекреација, бидејќи езерото Балатон, традиционално празнично место, е полно со туристи и поскапо. Како резултат на тоа, акумулацијата има развиена туристичката инфраструктура, а владата го именувала за официјално туристичко одредиште.

Локалната власт води строга еколошка политика во врска со езерото и блиската околина, каде има разновидни птици, растенија и животни. На езерото Тиса е подигнат екоцентар за да се соберат и да се прикажат природата и живиот свет во долината на реката и езерото. Екоцентарот бил отворен за јавноста на 27 април 2012 година.

Поврзано
--------

* Тиса (река)
* Тиса (брана)

Наводи
------

1. ↑  Lake Tisza Lakepedia.com
2. ↑  EU funds squandered building islands of mud in Lake Tisza Архивирано на 7 јуни 2017 г. Budapestbeacon.com

Надворешни врски
----------------

* Мрежно место за езерото Архивирано на 30 ноември 2008 г.
* Мрежно место на екоцентарот за езерото Тиса
* Езерото Тиса на funiq.hu
Во треоријата на управувањето, **управувач** (или управувачки систем) — уред кој ја набљудува и влијае врз работата на даден динамички систем. Условите кои треба да се исполнат најчесто се дадени како излезни вредности, а тоа се извршува со прилагодување на некои влезни вредности. На пример, системот за одржување на температура се состои од моменталната температура(која е влезна вредност) топломер (кој заедно со ситемот за пуштање и запирање на ладењето/греењето делува како управувач) и посакувана температура(излезна вредност а воедно и услов кој му се задава на управувачот).

Во овој случај топломерот е управувач и ги управува активностите на грејачот. Грејачот го претставува управуваниот систем. А моменталната температура во воздухот која влезна вредност во управувачот е воедно и повратна врска. И на крај куќата е средината во која системот работи.

Примери за управувачи и управување се наоѓаат бескрајно многу во секојдневниот живот поради што доаѓа и нивната голема примена.

Видови на контрола
------------------

Во Теоријата на Управување постојат два видови на управување и тоа управување без повратна врска и управување со повратна врска. Влезот при повратната врска е величината што сакаме да ја контролираме односно контролираната величина се враќа повторно како влез во управувачот.

Проблемите при управувањето без повратна врска се што мора прецизно да се предвиди секое пореметување на системот бидејќи не добиваме повратна информација дали сме ја достигнале саканата величина. За разлика од него управувањето со повратна врска добива информации за состојбата на управуваната величина но речиси никогаш на прво не ја достигнува саканата величина па мора да се вршат уште неколку нагодувања што го прави ова управување многу побавно.

Многу често се употребуваат двата видови на контрола во некој процес во зависност од потребата.

Видови на управувачи
--------------------

Модерните управувачки системи најчесто се засноваат на компјутерско засновани управувачи.

Од управувачите со повратна врска најпрост вид на управувач е управувачот со вклучување и исклучување(on/off управувач). Овој управувач добива инфомрација за посакуваната величина и доколку е под одредената вреност тој се вклучува(on) а доколку е над одредената вредност се исклучува(off).

Друг прост управувач е пропорционалниот управувач. Овие управувачи се засноваат врз грешката на управуваната величина. Доколку грешката е поголема тие вршат поголемо управување и поголеми промени врз влезната величина, доколку грешката е помала тие вршат помало управување и помали промени врз влезната величина. Грешката е дефинирана како разлика помеѓу моменталната вредност и саканата вредност. Математичката р-ка на овој тип на управувачи е:

c(t) = Kc \* e(t) + cs

каде што e(t) е грешката на системот, Kc е засилувањето на управувачот а cs е почетната вредност на системот.

Покрај пропорционален управувач имаме и интегрален управувач и диференцијален управувач. Имаме и комбинирани управувачи кои користат неколку од овие својства. Најпознат е управувачот кој ги користи сите три својства а тоа е ПИД управувач.
**Упленген** (германски: *Uplengen*) — општина во округот Лер, во сојузната покраина Долна Саксонија, Германија.

Географија
----------

### Местоположба

Упленген се наоѓа во североисточниот дел на округот Лер во областа Источна Фризија во германската сојузна покраина Долна Саксонија. Во рамки на Источна Фризија, таа е една од најисточните општини, која се наоѓа на самата окружна граница со соседните окрузи Фризија и Амерланд и со тоа на самата историска граница помеѓу Источна Фризија и Олденбуршки крај.

Главното место Ремелс се наоѓа точно 20 километри источно од градот Лер. Градот Аурих се наоѓа околу 25 километри северозападно од Ремелс. Три големи градови се наоѓаат на исто растојание од главното место на општината: Вилхелмсхафен се наоѓа околу 34 километри североисточно од Ремелс, Олденбург (на југоисток) и Емден (на северозапад) се оддалечени околу 36 километри.

Општината се наоѓа во областа на историскиот предел Ленгенерланд. Со површина од 148,81 км² таа е една од најголемата општина во округот Лер и шеста најголема во Источна Фризија.

### Соседни општини

Општината се граничи на запад со општинските заедници Хезел и Јиме (обете во округот Лер), на север со општината Гросефен и со градот Висмор (обете во округот Аурих), како и општината Фридебург (округ Витмунд), на исток е општината Цетел (округ Фризија) и на југ е општината Апен и градот Вестерштеде (округ Амерланд). Упленген е единствена општина во Источна Фризија, која се граничи со четири окрузи.

### Општински единици

Општината Упленген е составена од 19 единици (во заградите се бројот на жители од 2011 година):

* Бирен (267)
* Гросолдендорф (687)
* Гросзандер (416)
* Холен (1170)
* Јиберде (532)
* Клајнолдендорф (174)
* Клајн-Ремелс (176)
* Клајнзандер (118)
* Мајнерсфен (464)
* Нојдорф (327)
* Нојфирел (393)
* Нордгеоргсфен (832)
* Олтмансфен (535)
* Погхаузен (198)
* Ремелс (3389)
* Зелферде (592)
* Шполс (131)
* Штапел (506)
* Зидгеоргсфен (589)

Средиште на општината е Ремелс, а со повеќе од 3.300 жители е најголемо место во општината.

Галерија
--------

* Селската црква во ХоленСелската црква во Холен
* Ветерница во РемелсВетерница во Ремелс
* Црквата во РемелсЦрквата во Ремелс

Наводи
------

1. ↑   „Населеност на окрузите, општините и месните заедници во Долна Саксонија на 31 декември 2020". *Служба за статистика и комуникациска технологија на Долна Саксонија*. јули 2021. (германски)
2. ↑  „Bürgerinformationsbroschüre Uplengen-Info 2012". *uplengen.de*. стр. 7. Архивирано од изворникот (PDF) на 2016-02-11. Посетено на 2022-02-03.

Надворешни врски
----------------

* Упленген на Ризницата ?

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Лер |
| --- |
|  |
| 
* Боркум
* Бринкум
* Бунде
* Венер
* Вестоверлединген
* Детерн
* Јемгум
* **Лер**
* Мормерланд
* Нојкамперфен
* Нортмор
* Остраудерфен
* Раудерфен
* Упленген
* Филзум
* Фирел
* Хезел
* Холтланд
* Шверинсдорф

 | Грб на ЛерГрб на Лер |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 248279271
* GND: 4587687-3

 |

 |
**Управата за финансиско разузнавање** е државна установа во Република Македонија со надлежности во борбата против перењето пари, организираниот криминал и финансирањето на тероризмот.

Организациска поставеност
-------------------------

Задачи и активности
-------------------

Меѓународна соработка
---------------------

Управата за финансиско разузнавање е член во групата ЕГМОНТ и од 2004 година е рамноправен партнер на Единиците за финансиско разузнавање од светот. Од 1998 година, Македонија е членка и на Комитетот на експерти за евалуација на мерките за спречување на перење пари и финансирање на тероризам при Советот на Европа (MONEYVAL). До сега Управата за финансиско разузнавање има потпишано 49 меморандуми за соработка со единиците за финансиско разузнавање од следниве земји: Бугарија, Словенија, Србија, Албанија, Романија, Украина, Босна и Херцеговина, Полска, Русија, САД, Чешка, Косово, Луксембург, Молдавија, Црна Гора, Аруба, Белгија, Грузија, Тајван, Монако, Холандски Антили, Мексико, Гватемала, Турција, ОАЕ, Перу, Англија, Португалија, Белорусија, Нигерија, Латвија, Сан Марино, Норвешка, Аргентина, Канада, Естонија, Ерменија, Британски Девствени Острови, Малави, Унгарија, Израел, Австралија, Финска, Холандија, Андора, Бермуди, Бахами.

Официјално мрежно место
-----------------------

www.ufr.gov.mk Архивирано на 3 март 2018 г.

Наводи
------

1. ↑  „Официјално мрежно место на Управата за финансиско разузнавање (пристапено на 10.10.2017)". Архивирано од изворникот на 2017-03-17. Посетено на 2018-03-11.
**Херој** — индиски филм од 1983 година режиран од Субаш Гаи. Главните улоги ги играат Џеки Шроф и Минакши Шешадри (Мис Индија за 1981 година). Во 1986 година, филмот доживеал преработка во телушки јазик, под насловот „Викрам", а во 2015 година се појавила и преработката во јазикот хинду (во режија на Никил Адвани).

Содржина
--------

Филмот започнува со затворањето на Паша. За да се спаси, тој му пишува писмо на својот најдобар другар, Џеки, кој му се заканува на Шрикант Матур, а потоа ја киднапира неговата ќерка Рада. Нејзе ѝ се претставува како полициски инспектор и набргу тие се вљубуваат еден во друг. Сепак, Рада дознава дека тој е насилник и го наговара да се предаде. Преобразен од вистинската љубов, Џеки ѝ се предава на полицијата, по што е осуден на двегодишна затворска казна. Кога се враќа дома, Рада му ја кажува вистината на својот брат Дамодар. За да ја спречи нејзината венчавка со некој друг, Дамодар му се јавува на својот другар Џими да разгласи дека Рада и Џими се сакаат. Џими погрешно ја сфаќа ситуацијата и навистина се вљубува во Рада. По излегувањето од затвор, Џеки почнува да работи во една гаража и се обидува да води нормален живот. Потоа, Дамодар дознава дека Џими е дилер на дрога. Откако излегува од затвор, Паша бара одмазда против Шрикант и Џеки и затоа ги киднапира Рада, Шрикант и Дамодар. Сепак, во последен момент се појавува Џеки и ги ослободува тројцата. На крајот од филмот, Шрикант ѝ дозволува на Рада да се омажи со Џеки.

Улоги
-----

* Џеки Шроф (*Jackie Shroff*) - Џеки Дада/Џаикишан
* Минакши Шешадри (*Meenakshi Sheshadri*) - Рада Матур
* Санџив Кумар (*Sanjeev Kumar*) - Дамодар Матур
* Шами Капур (*Shammi Kapoor*) - полицискиот инспектор Шрикант Матур
* Амриш Пури (*Amrish Puri*) - Паша
* мадан Пури (*Madan Puri*) - Барат
* Бинду (*Bindu (actress)|Bindu*) - Џамуна
* Барат Бушан (*Bharat Bhushan*) - Раму
* Шакти Капур (*Shakti Kapoor*) - Џими Тапа
* Урмила Бат (*Urmila Bhatt*) Сандја Матур
* Шаик Азад (*Shaikh Azad*) - Шаик Фарук

Наводи
------

1. ↑  „Box office 1983". Boxofficeindia.com. Архивирано од изворникот на 2009-02-01. Посетено на 22 Feb 2012. Не се допушта закосување или задебелување во: `|publisher=` (help)
2. ↑  „Nikhil Advani begins shooting for remake of 1983 Film Hero". *IANS*. news.biharprabha.com. Посетено на 15 February 2014.

Надворешни врски
----------------

* IMDb, Hero (1983)
* YouTube, Hero-1983-HD-(With Eng Subtitles)
**Уж** (украински: *Уж*, словачки: *Uh*, унгарски: *Ung*, полски: *Uż*) — река во Украина и Словачка.

Реката е извира од Карпатите и на крај се влева во Лаборец, која пак тече низ низините на Закарпатската област во западна Украина. Претставува извор на хидроенергија за низа стопански дејности, се користи за наводнување и како извор на питка вода. По течението на Уж се среќаваат неколку поважни населени места, од кои најважен е Ужгород, кој е наречен по самата река.

Уж е долг 127 км, од кои 21,3 км се во Словачка. Се влева во Лаборец кај гратчето Драхњов во округот Михаловце, Кошички крај. Крај реката се наоѓа и полусрушениот Невицки замок

Реката ја исцртува словачко-украинската граница во должина од 1,5 км кај селото Пинковце.

Потекло на името
----------------

Името на реката потекнува од стариот западнословенски збор *уж*, што значи змија.

Галерија
--------

* Уж кај Каменица во замрзната состојбаУж кај Каменица во замрзната состојба
* Мост на Уж во Ужгород, УкраинаМост на Уж во Ужгород, Украина
* Мала хидроелектрана на Уж кај КаменицаМала хидроелектрана на Уж кај Каменица

Наводи
------

1. ↑  „Uzh River". Canadian Institute of Ukrainian Studies. Посетено на 11 September 2013.

Надворешни врски
----------------

|  |  |
| --- | --- |
| Ризница | „Уж" на Ризницата ? |

* реката Уж — убавината и вечноста на градот Ужгород, портал „Колиба" (украински)
**Твојот роденден** e македонски игран филм по сценарио на Емин Илхами, а во режија на Здравко Велимировиќ. Монтажер бил  Драгомир Панков, а музиката ја компонирал Кирил Македонски.

Премиерата била одржана во 1961 година.

Кратка содржина
---------------

**Разоткривачко предупредување: *Следат подробности што го разоткриваат дејствието и/или расплетот.***
На роденденот на едно мало девојче, доаѓаат пријателите на нејзините родители. Добиените подароци се натрупуваат во нејзината соба и повеќето од нив се исти. Гостите ја забораваат малата славеничка и се затвораат во салонот. Започнува танцот, а постарите играат карти. Малечката останува сама. Соседите се вознемирени од бучавата и бараат од домарот да интервенира. Тој оди во станот каде што се слави. Вратата му ја отвора девојчето. Тоа го кани стариот добар домар во својата соба за да му ги покаже играчките. Сакајќи да и го разубави роденденот домарот се обидува да ја развесели малечката. Со помош на нејзините играчки ја внесува во светот на бајките. Куклите оживуваат и девојчето со радост учествува во нивната игра. Времето минува, веќе е доцна во ноќта и девојчето заспива. Домарот тивко заминува, оставајќи ја во ентериерот на нејзината соба, полна со играчки.

***Крај на информациите поврзани со дејствието и/или расплетот.***

Надворешни врски
----------------

* Кинотека на Македонија
Зградата на Управа за геопросторно информирање на Јапонија
**Управа за геопросторно информирање на Јапонија** јапонски: 国土地理院; трск. *кокудо чири-ин*}} — државна установа задолжена за премер и картографија на јавното земјиште во Јапонија. Од 1949 до 2010 г. установата се нарекувала **Институт за географски премер**. Работи во состав на Министерството за земја, инфраструктура и транспорт. Седиштето се наоѓа во градот Цукуба во префектурата Ибараки. 

Во рамките на дејноста, управата раководи и со Научниот музеј на картографијата и премерот (地図と測量の科学館) во Цукуба.

Земјотресно предвидување
------------------------

Почнувајќи од 1996 г. управата постојано мери и набљудува сеизмички активности во Геодетската опсерваторија во Мизусава и станицата Есаши. Во нив се мерат флуктуациите во Земјиното магнетно поле што одговараат на сеизмички бранови и пореметувања, со цел да се дојде до што понавремено утврдување на земјотреси .

Управата членува во Координативната комисија за предвидување на земјотреси.

Поврзано
--------

* Јапонски картографски симболи
* Географија на Јапонија
* Министерство за земја, инфраструктура и транспорт

Наводи
------

1. ↑  Ново име на институтот Архивирано на 11 мај 2012 г. (англиски)
2. ↑  Организации со кои соработуваме — Координативната комисија за предвидување на земјотреси (англиски) посет. 19 март 2011 г

Надворешни врски
----------------

* Управа за геопросторно информирање на Јапонија (јапонски) (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 138297127
* LCCN: n79093853
* ISNI: 0000 0001 2291 2391
* GND: 5061171-9
* SUDOC: 147453968
* BNF: cb15301541k (податоци)
* NLA: 51834723
* NDL: 00777165

 |

 |
**Сотир Ставридис** (Скопје, 10 октомври 1904

 - Скопје, 26 јануари 1961

) — македонски хирург и уролог, прв асистент во Хируршката клиника во Скопје, основана во 1947 година, на чие чело, како директор застана половина деценија подоцна. Тој бил основач и прв раководител на Уролошкото одделение на Хирушката клиника. Во својот плоден творечки живот објавил повеќе од дваесет стручни трудови од областа на хирургијата и урологијата.

Наводи
------

1. ↑  „ВРЕМЕПЛОВ". Дневник. 10 октомври. Посетено на 2011-11-30. Проверете ги датумските вредности во: `|date=` (help)[*мртва врска*]

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Сретко Калиниќ** (25 февруари 1974

 во Задар) — српски криминалец, член на Земунскиот клан и еден од учесниците во атентатот врз српскиот премиер Зоран Ѓинѓиќ.

За учеството во атентатот бил обвинет од страна на Белградскиот суд и осуден на 35 години затвор, а подоцна казната му била намалена на 30 години. Во 2008 година, тој повторно бил осуден на 40 години затвор за учество во убиства и различни терористички дела.

Наводи
------

1. ↑  „Пресуда Окружног суда у Београду за убиство Ђинђића". Архивирано од изворникот на 2010-06-16. Посетено на 2011-02-05.
2. ↑  Б92 - Високе затворске казне „земунцима", 18.1.2008.

|  |  |
| --- | --- |
| Знаме на СрбијаБиографска икона | *Оваа биографска статија за личност од Србија е никулец. Можете да помогнете со тоа што ќе ја проширите.** п
* р
* у
 |
**Страхил Зафиров Досевски** (5 јануари 1912

 во Шлегово, Кратовско — 7 јули 1944

 во Кратово) — македонски партизан, борец за слобода на Македонија и учесник во НОВ.

Биографија
----------

Потекнува од крајно бедно и многучлено семејство. Неговите родители немајќи егзистенција во селото, се преселиле да живеат во Кратово, каде Страхил со одличен успех го завршил основното и граѓанското училиште. Иако имал голема желба да го продолжи образованието, поради немање средства почнал да го изучува шивачкиот занает. Поминал две години како чирак во шивачка продавница, по што тој со скромна стипендија, помош од родителите, а ѝ блиските се запишал во учителската шкoлa во Неготин Краина. Таму имал контакт со напредни ученици од кои се задојува со напредни идеи, работничкото и комунистичкото движење во Југославија и светот. Учителската школа ја завршил успешно, по што станал учител (познат како *Страхил Даскалот*) и уште подобар пропагатор на комунистичките идеи, поради што бил преместен од селото Опила да оди на работа во селото Секулица и постојано бил надгледуван од власта.

### Втора светска војна

По капитулацијата на Југославија 1941 година, извесно време бил невработен. Подоцна бугарската власт го испратила на работа како учител во Бугарија, но таму не останал долго време. По негово барање успеал да се врати во Македонија и се вработил во рудникот во Пробиштип. Тој во Пробиштип и Кратово се поврзал со напредните младински кругови и земал активно учество во сите поставени задачи за целите на НОВ. Во средината на февруари 1944 година (16 февруари 1944 година), Страхил заедно со Јове Гичев Михајловски и Гоче Пазавански стапуваат во кумановскиот баталјон „Јордан Николов", а потоа во Треттатa македонска ударна бригада. Земал учество во сите борби кои ги водела Треттатa македонска ударна бригада, а особено се истакнал во борбите при нападот на Кратово и рудникот во Пробиштип. За време на Пролетната офанзива, поради болест не можел да оди со бригадата за Грција и останал на кратовскиот терен. Подоцна, повторно се приклучил на бригадата. Во непосредна близина на Кратово бил предаден ѝ од заседа од бугарската полиција и контрачетници (составени од локални предавници - бугаромани) на 7 јули 1944 година ѕверски бил убиен.

Наводи
------

1. 1 2 3  *Нивната борба за слобода, наш патоказ за иднината*. Кратово: Општински одбор на СЗБ НОВ Кратово. 1985. стр. 35.
**Веселин Илиевски** ( 1907
 во Одри, Тетовско — 21 октомври 1943

 во Тетовско) — македонски партизан, борец за слобода на Македонија и учесник во НОВ.

Животопис
---------

Потекнувал од бедно семејство. Основно училиште завршил во селото. Рано заминал на печалба во Америка. Оттаму се вратил спроти капитулацијата на бивша Југославија. Во летото 1943 година кога имал бачило на Шар Планина, станал соработник на партизанскиот одред, кој материјално го помагал. Како активист бил избран за член на првиот народноослободителен одбор во селото Одри. При првата провала на Шарпланинскиот одред, меѓу другите патриоти и заднински активисти, бугарскиот фашистички окупатор го затвориле и на 21 октомври 1943 година го стрелале.

Поврзано
--------

Партизани и селани стрелани после првата провала на Шарпланинскиот одред биле ѝ:

* Стефан Димовски
* Душан Крстевски
* Борис Николовски
* Петко Јанчевски
* Симче Настевски

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 67. На `|first=` му недостасува `|last=` (help)
Тибинген со реката Некар. Жолтата градба е куќата кајшто живеел поетот Фридрих Хелдерлин.
**Тибинген** (германски: *Tübingen*) — традиционален универзитетски град во Баден-Виртемберг, југозападна Германија. Тој е сместен на 20 милји (60 километри) југозападно од Штутгарт, на рид помеѓу двете реки Некар и Амер.

Универзитетот „Еберхард Карлс" датира од 1477 година, со што тој е еден од најстарите во Германија. Самиот град Тибинген датира од VI век или VII век, официјално појавувајќи се во 1191 година. Неговото име завршува со познатата наставка „инген", што укажува дека градот бил првобитно населен од германски племиња.

Околни места
------------

* Мескирх

|  |  |
| --- | --- |
| Stub icon | *Оваа статија за место во Баден-Виртемберг е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 312794388
* LCCN: n79065962
* GND: 4061147-4
* BNF: cb11940575z (податоци)
* HDS: 006607
* NKC: ge131192

 |

 |
**Среќо моја** - украинско-германско-холандски филм од 2010 година, во режија на Сергеј Лозница, кој е автор и на сценариото. Главните улоги ги играат: Виктор Немец, Владимир Головин и Алексеј Вертков. На Канскиот филмски фестивал во 2010 година, филмот влегол во конкуренција за „Златната палма" и за „Златната камера".

Синопсис
--------

Георгиј (го игра Немец) е возач на камион кој превезува брашно. Еднаш, случајно го застанува полицијата, а потоа тој качува еден постар автостопер, патем се обидува да спаси една млада проститутка и најпосле завршува во шумата, каде три бездомници му нудат сместување во кампот. Тие го онесвестуваат, му ја крадат стоката, а тој се буди со изгубено сеќавање...

Наводи
------

1. ↑  HRT, Srećo moja, ukrajinsko-njemačko-nizozemski film (пристапено на 29.9.2019)
2. ↑  HRT, Srećo moja, ukrajinsko-njemačko-nizozemski film (пристапено на 29.9.2019)
**Сотир Гулески** — македонски раскажувач и романописец.

Животопис
---------

Сотир Гулески е роден во Прилеп на 28 август 1917

 година. Починал во Скопје на 20 јуни 1985 година. Завршил средно образование. Член на ДПМ од 1959 година. Автор е на книгите: Меѓа (роман, 1959), Прекршен ’рбет (роман, 1960), Фурии 1 (роман, 1962), Фурии 2 (роман, 1972), Висорамнина на ровјите (раскази, 1975), Фурии 3 (роман, 1977), Фурии 4 (роман, 1979), Им се суди на дивите ветришта (роман, 1982), Распаќа на шест утоки (раскази, 1985),.

Наводи
------

1. ↑  Сотир Гулески
2. ↑  Сотир Гулески

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Среќко Д. Петрушевски - Пужаљка** ( 1912
 Куманово ― 14 јули 1942

 во Скопје) — македонски партизан, револуционер, борец за слобода на Македонија и учесник во НОВ.

Животопис
---------

Потекнува од сиромашно семејство. Основно училиште завршил во својот град. Подоцна изучил чевларски занает, а работел во мелниците во Куманово и Скопје, а некое време бил и монополски работник во Куманово. Активно работел во друштвото *„Абрашевиќ"*, во чии секции свирел на прим и други инструменти. Бил на чело на 27-мартовските демонстрации, што биле организирани против фашистичката оска Рим — Берлин — Токио. Уште тогаш се истакнувал со особена револуционерност. На 12 октомври, 1941 година стапил во Кумановскиот одред. По растурањето на одредот се приклучил на Првиот скопски партизански одред, а по неговото расформирање се засолнал во својата куќа, до која живеел еден полициски агент. Пред да го фатат се засолнил кај сестра си во Прешево. Но и таму бел откриен. Барал врска повторно да замине во Партизанскиот одред. Не можејќи да се поврзе со партизаните во Македонија, заминал за Србија и се приклучил кон српските партизански одреди. Бил заробен и вратен во Куманово, каде на судскиот процес бил осуден на смрт. Погубувањето било извршено во Скопје на 14 јули1942 година од страна на Бугарските воени окупатори.

Неколку улици во нашата држава го носат токму неговото име. Во литературата се сретнува и како Среќко Петровски - Пужаљка.

Поврзано
--------

* Козјачки партизански одред

Наводи
------

1. 1 2  *Личности од Македонија*. Скопје: МИ-АН. 2002. стр. 253. ISBN 9989-613-28-1. На `|first=` му недостасува `|last=` (help)
2. 1 2 3 4  *Беа, загинаа, останаа*. Скопје: Историски Архив. 1969. стр. 113. На `|first=` му недостасува `|last=` (help)
3. ↑  „Улица Среќко Пужалка, 150 - Скопје". *wikimapia.org*.

Надворешни врски
----------------

* Формирање и акции на Козјачкиот партизански одред
**Тибор Рењи** (роден 1973) е современ унгарски сликар. Роден е во Будимпешта, Унгарија.

Слики од потсвеста
------------------

Главните теми на неговата уметност се шарени суштества од соништата и места од потсвеста. За да добиете слики од таму, тој користи специјални техники слични на Роршаховиот тест, кои се користат во психологијата. Тој ѝ помага на својата потсвест како медиум. Од случаен избор на боја, тој гледа форми и приказни како се појуваат, а потоа ги зголемува и поправа додека сликата не е направена.

Градски сцени
-------------

Други популарни теми на неговата уметност се шарени, мозаични градски скулптури со светло ориентално расположение. Тој е длабоко афектиран од формите и облиците на старата отоманска архитектура и древниот турски свет, како што може да се види многу места во балканскиот регион. Има неколку мемории од тие времиња дури и во Унгарија, како во неговиот омилен град Печ со 2 џамии од шеснаесеттиот век.

Средни и влијанија
------------------

Главниот метод на Тибор Рени е акрилик. Од големите имиња на дваесеттиот век, Марк Шагал и Фриденсрајх Хундертвасер имаа најголем ефект врз неговата уметност.

Надворешни врски
----------------

* Тибор Рењи
**Стадион Лецигрунд** е фудбалски стадион во Цирих (Швајцарија), на кој своите натпревари ги играат клубовите ФК Цирих и Грасхопер. Стадионот е отворен на 22 ноември 1925 година.

Лецигрунд е еден од ретките стадиони во светот кој е помалку познат по фудбалот, а повеќе по легендарниот атлетски митинг. Стариот стадионот бил срушен во 2005 и за повеќе од година дена е изграден нов, помодерен и поубав во облик на школка за 25.000 гледачи.

Трошоците за изградбата изнесувале 110 милиони CHF, и додатни 5 милиона CHF заради проширувањето на сместивоста за Европското првенство 2008 на 30.000 седечки места.

На овој стадион се одиграле три натпревари на Евро 2008, вклучувајќи го и дербито меѓу Франција и Италија.

Надворешни врски
----------------

* Официјално мрежно место
* Страница на мрежното место на УЕФА Архивирано на 8 февруари 2008 г..
**Сотоцванските јазици** се група на мошне сродни јужни банту-јазици што се говорат во јужна Африка. Тие се:

* цвана (сецвана), сото (јужен сото, сесото), северен сото (сесото са Лебоа)
* лози (силози или рози)

Ова групирање соодветствува на рубриката S.30 во Гатриевата класификација на јазиците од семејството банту. 

Цвана, јужниот сото и разните дијалекти што го сочинуваат северниот сото се заемноразбирливи.

Северниот сото е категорија која не е препознатлива како јужен сото, ниту пак како цвана, и опфаќа најразлични дијалекти како педи (сепеди), цвапо (сецвапо), ловеду (килобеду), пај и пулана. Махо (2002) ги остава источносотските варијанти куцве, пај и пулана како некласификувани во склоп на сотоцванската група.

Лози се говори во Замбија и североисточна Намибија (во појасот Каприви). Значително се разликува од останатите сотоцвански јазици по големите влијанија од јазикот лујана, и можеби други замбиски и капривски јазици. Во Гатриевото дело, лози е погрешно класификуван како K.21.

Наводи
------

1. ↑  Guthrie, Malcolm (1967-1971). *Comparative Bantu: An Introduction to the Comparative Linguistics and Prehistory of the Bantu Languages*. (том 1-4). Farnborough: Gregg International, cf. Список на Гатриеви називи Архивирано на 30 ноември 2006 г. - CBOLD
2. ↑  See Doke, Clement M. (1954). *The Southern Bantu Languages. Handbook of African Languages*. Oxford: Oxford University Press
3. ↑  Gowlett, Derek. (2003). Zone S. In D. Nurse & G. Philippson (eds.), *The Bantu Languages*, 609-638. London: Curzon/Routledge

Поврзано
--------

* Јужни банту-јазици
* Нгунски јазици

  


|  |  |  |  |  |
| --- | --- | --- | --- | --- |
| 

| * п
* р
* у
Службени јазици на Јужноафриканската Република |
| --- |
|  |
| 
* англиски
* африканс
* венда
* јужен ндебеле
* зулу
* свази
* северен сото
* јужен сото
* коса
* цвана
* цонга

 | ЈАР |

 |
**Вилде Вајсериц** (германски: *Wilde Weißeritz*, чешки: *Divoká Bystřice*) — река во Чешка и германската покраина Саксонија, која потекнува од источните Рудни Планини. Таа е најдолга притока на Вајсериц.

Долината на Вилде Вајсериц е скоро ненаселена. Вилде Вајсериц тече низ Тарант на само неколку километри пред да ја создаде Вајсериц, заедно со притоката Роте Вајсериц во Фрајтал.

На реката има две вештачки езера, чија вода се употреба за потребите на населението (вештачките езера Клингенберг и Ленмиле).

|  |  |
| --- | --- |
| Stub icon | *Оваа статија за Саксонија статија е никулец. Можете да помогнете со тоа што ќе ја проширите.** п
* р
* у
 |

Чешка *Оваа статија поврзана со географијата на Чешка е никулец. Можете да помогнете со тоа што ќе ја проширите*.
**Вилата „Цер"** во **Бања Ковиљача** припаѓа на спомениците на културата на Република Србија. Претставува значајно достигнување во архитектонското наследство на Бања Ковиљача, како и на Србија, со интересен избор на места на издигнатото плато во централната бањска зона, и архитектонски имоти и културно-историско значење како место на богат општествен живот во меѓувоениот период со учество на многу познати и угледни граѓани на Белград, Шабац, Лозница и Ваљево

Архитектура
-----------

Вилата „Цер" („Десанка") е изградена со поголеми амбиции, за што сведочи пристапот со широки скалила, голем трем со четири дорски столбови, како и подигнато плато во централниот дел на бањата на местото кое некогаш било каскадно и уредено како парк. Стилот на градбата е пост-академски, а очигледно е дека изборот на архитектонски и украсни елементи е еклектичен. Дизајнерот на вилата е непознат.

Главната фасада е монументална и симетрична, а тремот со четири масивни дебели столбови дава елеганција која потсетува на вили од Руската империја, за што сведочат боите на фасадата, окер и бела, како вилите во Војводина. Страничните фасади содржат еден помал трем со два столба кои ги потпираат подните тераси. Внатрешниот дизајн на вилата е класично организиран како граѓански апартман, централен влезен хол, салони и трпезарија на приземје, а спалните соби и бањата се на кат, додека помошните простории (со кујна, шпајз и простории за послугата) се во подрумот и поткровјето. На задната страна на фасадата има скалила.

Поврзано
--------

* Бања Ковиљача
* Список на замоци во Србија

Наводи
------

1. ↑  „Одлука о утврђивању виле „Цер" („Десанка") у Бањи Ковиљачи за споменик културе". *www.pravno-informacioni-sistem.rs*. Посетено на 3.2.2022.. Проверете ги датумските вредности во: `|accessdate=` (help)
2. ↑  „Вила "Цер" ("Десанка"), Бања Ковиљача". *www.dvorcisrbije.rs*. Посетено на 3.2.2022.. Проверете ги датумските вредности во: `|accessdate=` (help)

Надворешни врски
----------------

* Koviljaca Spa - Royal Spa Архивирано на 11 март 2022 г.
* Повеќето од вилите во Бања Ковиљача се распаѓаат
* Бања Ковиљача докажува зошто се нарекува кралска - Со одлука на Владата на Србија дури девет вили добија статус на споменици на културата
**Тинтомитер** (англиски: *Tintometer*) ― стопанско друштво основано во 1885 година од Џозеф Вилијамс Ловибонд, син на истакнат сопственик на пиварница во Гринич, Лондон. Џ.В. Ловибонд го развил првиот практичен колориметар во светот како средство за обезбедување на висок квалитет на неговото пиво. До моментот на неговата смрт во 1918 година, тој се поставил како пионер во полето на науката за боја и неговото друштво, Tintometer Limited, била веќе позната низ целиот свет по својот опсег на инструменти и стручност во полето на колориметријата. Друштвото продолжило да се засилува и како што бил постигнат напредок и во истражувањето на науката за боја и во развојот на инструменти, стандардите на Ловидонд станале специфични за многу производи ширум светот.

Извори
------

* The Tintometer Ltd
* Мерење на боја

Поврзано
--------

* Ловибондови степени
* Харолд Хортон Шелдон за подоцнежен изум на бојномерачки уред.
**Вила Палас** се наоѓа во Врњачка Бања и претставува недвижно културно богатство како споменик на културата .

Вила Палас била изградена помеѓу 1924 година. и 1926 година, според проектот на Врњачкиот инженер Гамалејев, а била дизајнирана во духот на специфичниот класицизам кој тогаш бил распространет низ француските колонии во Северна Африка. Моделот на дизајнот на вилата бил разгледница, која сопственичката ја добила од нејзиниот сопруг од Алжир .

Академски симетричниот дизајн на објектот со две странични испакнати проекции на предната страна, како и хармонијата на композицијата на архитектонските елементи - заоблени отвори на приземјето и правоаголни на првиот кат, ја покажуваат тенденцијата да се постигне претставителност на сликата, по угледот на на малите француски аристократски замоци. Вилата имала два спрата, со правоаголна основа во планот, со кујна и шпајз во подрумот, а имало и приземје и кат со соби за гости. На подовите на двата ката биле зачувани полукружни балкони со огради од ковано железо. Декоративните елементи на фасадата се состоеле од релјефни балустради под прозорците, профилиран абакус од лажни капители, прозорски прагови и нагласен кордонски венец.

Во овој пансион, кој бил чест мотив на спа-разгледниците, престојувале многу познати личности, а најпопуларна меѓу нив, била глумицата Жанка Стокиќ .

Поврзано
--------

* Списак споменика културе у Рашком округу

Извори
------

Надворешни врски
----------------

* Републички завод за заштиту споменика културе - Београд Архивирано на 6 февруари 2021 г.
* Листа споменика
**Сотир Секулов Брбевски** (15 ноември 1914

, Лавци, Битолско — 9 септември 1944

, Прешево, Србија) — македонски партизан, учесник во НОБ.

Животопис
---------

Биста на Сотир Брбевски во Битола
Сотир Секулов Брбевски е роден во селото Лавци. Се занимавал со кондураџиство. Уште од првите дни по окупацијата, како член на КПЈ, активно се борел против окупаторот. На 12 септември 1943 година доброволно стапил во партизанскиот одред „Гоце Делчев". Учествувал во бројни борби против разни фашистички единици. Бил командант на бригада. Загинал на 9 септември 1944 година во борбите за ослободување на Прешево.

Чествување
----------

Во негова чест една улица во населбата Недопирливи во Битола, улицата што ги спојува ул. Ѓорѓи Наумов со ул. Студентска, го носи неговото име.

Наводи
------

1. ↑ . Милош Константинов, Тодорка Спанкова (1958). Зборник на паднатите борци во народноослободителната борба од битолската околија. Битола. Отсутно или празно `|title=` (help)CS1-одржување: друго (link)
2. ↑  Сотир Брбевски на Гугл мапи
Општа формула на тиол со **сино** обоена сулфхидрилна група.
Во органската хемија, **тиолите** претставуваат органосулфурни соединенија кај кои јаглероден атом е поврзан со сулфхидрилна група. Тиолите се сулфурни аналози на алкохолите (сулфурот го има местото на кислородот кај алкохолите). –SH функционалната група се нарекува или *тиолна група* или *сулфхидрилна група*.

Тиолите често се нарекувани **меркаптани**. Терминот меркаптан потекнува од латинските зборови *mercurium captans* (фаќање на жива) бидејќи тиолната група цврсто се врзува за живини соединенија.

|  |  |
| --- | --- |
| Stub icon | *Оваа статија од областа на органската хемија е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85134883
* GND: 4185267-9
* NDL: 00567614
* NKC: ph126647

 |

 |
Хелсинборг, Шведска, замокот СофиероПалата Софиеро, Хелсинборг, Шведска
Градина на палатата Софиеро
**Софиеро палата** или само **Софиеро** во општината Хелсингборг, Сканија била една од вилите на шведското кралско семејство, сместена на 5 километри северно од Хелсингборг. Таа била првично сканска фарма наречена Скабелике, купена во 1864 година од шведскиот принц Оскар и неговата сопруга Софија од Насау. Првата еднокатна палата била завршена во 1865 година. Таа била проширена до сегашната големина помеѓу 1874 и 1876 година, откако принцот Оскар бил крунисан за крал на Шведска и Норвешка, Оскар Втори.

Историја
--------

Во 1905 година, внукот на Оскар Втори, принцот Густаф Адолф, идниот крал Густаф VI Адолф и неговата сопруга, принцезата Маргарет ја добиле палатата како подарок за венчавката. Тие ја реновирале палатата и ја започнале големата градина Рододендрон по која дворецот е познат и денес. Принцот Густаф Адолф станал цар во 1950 година и до 1973 година Софиеро бил негов и на неговата втора сопруга Луис Маунтбатен како официјална летна резиденција. Наводно, тоа било омиленото место на кралот и по неговата смрт, која се случила во Хелсинборг, тој го оставил Софиеро на градот Хелсингборг, за да може пошироката јавност да ужива во него исто како и тој.

Денес
-----

Автобуска врска поминува неколку пати во еден час за време на прометните часови од Хелсингборг. Главна атракција денес се многу големите градини со широк спектар на локален (и друг) растителен свет, кои се протегаат до брегот на Ересунд. Рододендроните се особено значајни, составени се од речиси 500 различни сорти. Во паркот има и мала колекција модерна уметност.

Во текот на летото, големите тревни површини понекогаш се користат за големи концерти на отворено со национални и меѓународни sвезди како Боб Дилан, Брајан Адамс, Џејмс Браун и Нора Џонс.

Самата поранешна кралска палата денес се користи како ресторан, кафе, а понекогаш и како галерија.

Марка на пиво во сопственост на пиварницата Копарберг е именувана како „Софиеро".

Поврзано
--------

* Хелсингборг

Наводи
------

1. ↑  Helsingborgs stad. Sofieros historia Архивирано на 14 октомври 2007 г.. *Sofieros slott och slottsträdgård*. 9 February 2007. Retrieved 30 August 2007.
2. ↑  Helsingborgs stad. Sofieros Rhododendron Архивирано на 14 октомври 2007 г.. *Sofieros slott och slottsträdgård*. 18 April 2007. In Swedish. Retrieved 30 August 2007.

Надворешни врски
----------------

* Sofiero - official site
* 

* Софиеро (палата) на Ризницата ?
**Вештерска Глава** (озн. **IC 2118** и **NGC 1909**) — отсјајна маглина во соѕвездието Еридан, заведена во Новиот општ каталог на длабоконебесни тела.

Објектот бил предмет и на други истражувања, па се споменува и како LBN 959 и CED 41.

Откривање
---------

Објектот е откриен на 20 декември 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.

Податоци
--------

### Податоци од набљудување

Според морфолошката класификација на галаксиите, Вештерска Глава е од видот RN. Вештерска Глава има привидни димензии од 180' х 60'.

### Астрономски податоци

Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 4 м 54 с, а неговата деклинација, односно висината на лакот на тој агол, - 7° 15' 0".

Други поделби
-------------

Проучување на Вештерска Глава е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 270; додека во Каталогот на основни ѕвезди (GSC) е групиран под бројот 4762. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1519.

Поврзано
--------

* Портал: Астрономија

* Список на NGC објекти (1501-2000);
* Нов општ каталог;
* Еридан (соѕвездие).

Наводи
------

1. ↑  Запис за Вештерска Глава (маглина) на *НАСА* (англиски)
2. ↑  Students for the Exploration and Development of Space, поправени податоци за NGC {{{n}}}
3. ↑  NGC {{{n}}}, *SIMBAD*, Центар за астрономски податоци во Стразбур

Користена литература
--------------------

* Sulentic, Jack W. and William G. Tifft, "The Revised New General Catalogue of Nonstellar Astronomical Objects (RNGC)". Tucson, Arizona:University of Arizona Press, 1973. (4016,0)

Надворешни врски
----------------

* Прегледувач на длабокото небо — NGC 1909[*мртва врска*]
* Поправени информации за NGC 1909
* NGC 1909 — VizieR.
* NGC 1909 — Вонгалактичка база на податоци на НАСА
**Тура Аибе** (дански: *Thyra Eibe*; 3 ноември 1866

 во Копенхаген - 4 јануари 1955

 во Копенхаген) била данска математичарка и преведувачка, првата жена која добила диплома по математика од Универзитетот во Копенхаген. Таа е позната по нејзиниот превод на *Евклидовите Елементи*, на данскиот јазик. При преземањето на овој превод, таа била мотивирана од претходната работа на данскиот историчар Јохан Лудвиг Хајберг, кој објавил едиција за Евклидовите Елементи на својот оригинален грчки јазик, со преводи на латински јазик.

Аибе била едно од десетте деца, на продавач на книги, од Копенхаген. По дипломирањето на историска лингвистика во 1889 година во училиштето на Н. Цале (тогаш училиште за девојчиња), Аибе студирала математика на Универзитетот во Копенхаген и се здобила со академски магистерски статус таму во 1895 година. Таа се вратила во училиштето Цале како учителка, а исто така ги подучувала и момчињата во училиштето на Сломан и станала првата жена која станала напредна учителка по математика за момчиња во Данска. Во 1898 година се преселила во образовната институција Х. Адлер, подоцна ќе стане Гимназија Сордедам, каде што останала сѐ до 1934 година, работејќи како директор една година и тоа во 1929-1930 година.

Квалитетно како и нејзините преводи, Аибе напишала неколку широко користени дански учебници по математика.

Во 1942 година, ѝ била доделена наградата Тагеа Брант Рејселегат, награда за данската жена, која направила значаен придонес во науката, литературата или уметноста.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 47148503
* LCCN: n84805851
* ISNI: 0000 0000 2502 291X

 |

 |
**Тира** - личност од старогрчката митологија. Таа била ќерка на Салмонеј.

Субината на Тира
----------------

Тира ја обљубил богот Посејдон, земајќи го обликот на речниот бог Енипеј, кого Тира го сакала и често го посетувала. Од тој однос, Тира тајно родила близнаци кои ги ставила во чамец, со намера да ги испрати кај нивниот божествен татко. Но, децата ги нашол некој коњар и ги зел кај себе, давајќи им ги имињата Пелија и Нелеј. Кога Салмонеј дознал за тоа, је затворил ќерка си, а маќеата Сидера немилосрдно ја колнела. На Тира ѝ ја пресечиле косата, ја тепале и таа морала да ги работи најтешките работи. Нејзините маки траеле сè додека нејзините синови не пораснале и еднаш таа ги препознала и се сретнала со нив. Потоа, тие ја ослободиле мајка си, а Сидера ја казниле за нејзините лоши постапки.

Тира како инспирација
---------------------

Тира се јавува како лик во две драми на Софокле, за неа се зборува во Хомеровата „Одисеја" (XI, 235-259), а митот за неа го обработиле и Каркин и Астидамант Помладиот.

Наводи
------

1. ↑  „Objašnjenja i napomene", во: Aristofan, *Lisistrata*. Beograd: Rad, 1963, стр. 92.
2. ↑  „Objašnjenja i napomene", во: Aristofan, *Lisistrata*. Beograd: Rad, 1963, стр. 92.
Оваа статија се однесува на планина во Албанија.  За птицата со такво име, погл. Галици.  

**Галица** (албански: *Gjallica*, *Mali i Gjalicës* или *Gjallica e Lumës*) — варовничка планина сместена 8 км југоисточно од градот Кукуш во Кукушката област, североисточна Албанија. Највисокиот врв достигнува 2 487 м, што го прави највисока точка областа. Снежната покривка во високите делови трае сè јуни во годините со постудени зими.

Источната страна на планината навлегува во областа Гора, населена со Македонци-муслимани (Горанци).

Природа и екологија
-------------------

Масивот спаѓа во балканскиот и днарскиот екорегион на широколисните и мешани шуми од умерените предели. Планинските падини претежно се прекриени со иглолисни шуми. Повисоките предели се густо обраснати со бор и бука, но подножјето е сиромашно со растителност како последица од загадувањето на фабриката која денес е затворена. Планината делува многу висока бидејќи долината на Црн Дрим од западната страна е на само 250 м. н.в.

|  |  |  |
| --- | --- | --- |
| Врвот на Галица | Поглед на планината од Патот за Косово | Галица под снег |

Поврзано
--------

* Коритник
* Паштрик

Наводи
------

1. ↑  „TREGUES SIPAS QARQEVE INDICATORS BY PREFECTURES" (PDF). Архивирано од изворникот (PDF) на 2011-07-24. Посетено на 2011-07-24.
2. ↑  „STRATEGJIA TERRITORIALE E NJËSISË VENDORE KUKËS" (PDF). *kukesi.gov.al*. стр. 14. Архивирано од изворникот (PDF) на 2017-10-03. Посетено на 2019-04-04.
3. ↑  Peter Dawson; Linda White; Andrea Dawson (March 1995). *Albania: a guide and illustrated journal*. Bradt Publications. стр. 97. ISBN 978-1-898323-10-5.
4. ↑  „Гора". *Македонска нација*. 28 декември 2011.
5. ↑  „Albanian or South Dinaric Alps". Summitpost. Посетено на 2008-12-31.

Надворешни врски
----------------

|  |  |
| --- | --- |
| Ризница | „Галица" на Ризницата ? |

* Галица — SummitPost
* Галица — Peakbagger